
Õiend Narva Linnavolikogu määruse eelnõu juurde „Narva linna arengudokumentide menetlemise kord“


Uue Narva linna arengukava koostamise algatamiseks otsuse ettevalmistamisel on ilmunud vajadus teha muudatusi ka Narva linna arengudokumentide menetlemise korras, mis oli kehtestatud Narva Linnavolikogu 28.09.2006. a määrusega nr 42.
Käesoleva eelnõuga viiakse kord vastavusse alates 2006. aastast muutunud seadustele. Näiteks mõiste „arengustrateegia“ kohaldatakse maakonna puhul, mitte kohaliku omavalitsuse puhul, sest kohaliku omavalitsuse korralduse seadus (ega muu seadus) ei sätesta kohustust koostada arengustrateegiat eraldiseisvaks dokumendiks nagu on hetkel kehtiva Narva linna arengudokumentide menetlemise korraga ettenähtud. Seaduse kohaselt peab valla või linna arengukava sisaldama eri eluvaldkondade arengu pikaajalisi suundumusi ja vajadusi samuti ka tegevusvaldkondade strateegilisi eesmärke, mis tähendab, et arengukava ongi strateegiline dokument kohaliku omavalitsuse puhul.

[bookmark: _GoBack]Määruse eelnõu on koostatud kohaliku omavalitsuse korralduse seaduses § 372 lõikes 1, § 37 lõigetes 4, 5 ja § 373 lõigetes 4, 6 ning planeerimisseaduses § 10, § 11 lõikes 1 ja § 74 lõikes 1 avalduvate suuniste alusel.
Strateegilise arengudokumendi elluviimisega kaasneva keskkonnamõju strateegilise hindamise vajalikkus on sätestatud keskkonnamõju hindamise ja keskkonnajuhtimissüsteemi seaduse § 33-35 (või kehtiva valdkonda reguleeriva õigusaktiga).
Linna arengukava sisaldab pikaajalist (u 15 aastat) arengustrateegiat, mis arvestab maakonna arengustrateegiat ning mis on nii linna arengukava tegevuskava kui ka linna üldplaneeringu ruumikontseptsiooni strateegiliseks aluseks ja lühiajalist tegevuskavat (vähemalt 4 aastat), mis on aluseks linna eelarvestrateegiale.

Käesolevaga pakub Narva Linnavalitsus kehtestada Linnavolikogul Narva linna arengudokumentide menetlemise korda uues redaktsioonis.

Volikogule otsustamiseks esitatakse vastav määruse eelnõu.

